Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 7. számú melléklet a 89/2005. (V. 5.) Korm. rendelethez
Paragraph Index: 2824

e) biztonsági jelentésben leírtak megváltozását eredményezi függetlenül attól, hogy a blokk vagy blokkok létesítés, üzembe helyezés alatt vannak, vagy már üzemelnek. Átalakítások biztonsági hatásainak értékelése Számítások, mérnöki megfontolások, determinisztikus és valószínûségi alapú elemzések közül egyet vagy többet magában foglaló olyan értékelés, amelynek segítségével a biztonsággal kapcsolatosan következtetések tehetõk, vagyis az átalakítással kapcsolatos tevékenységek biztonsági hatása megítélhetõ. Átfogó felülvizsgálat (tervezett üzemidõn túli) Az Engedélyes által, jóváhagyott programok alapján végrehajtott, dokumentált felülvizsgálat annak igazolására, hogy az atomerõmû blokkjának a tervezett üzemidõn túli üzemeltetés engedélyezésének terjedelmébe tartozó rendszerelemein elõforduló, öregedéskezelést igénylõ romlási folyamatokat megfelelõen azonosították, azokat megfelelõen kezelik a meghosszabbított üzemidõ során úgy, hogy az öregedési hatások ezen rendszerelemek funkcióképességét nem veszélyeztetik. Átmeneti kiégett fûtõelem tároló A kiégett üzemanyag reaktor mellett történõ, szükséges pihentetés utáni, a végleges elhelyezésig vagy feldolgozásig tartó további tárolására szolgáló rendszer annak minden rendszerelemével, ahol a kiégett üzemanyagot, annak végleges elhelyezését vagy újrafeldolgozását megelõzõen, az engedélyben meghatározott ideig tárolják. Az átmeneti tároló az alkalmazott hûtõközeg alapján lehet vizes, vagy száraz típusú. Atomerõmûvi blokk tervezett üzemideje Az atomerõmûvi blokk tervezésénél figyelembe vett idõtartam, amelyre a biztonságos üzemeltethetõséget a létesítmény biztonsági jelentésében rögzítettek igazolják. Azonos alkatrész, szerkezeti elem, rendszerelem Azonos az alkatrész, szerkezeti elem, rendszerelem, ha az eredetivel minden jellemzõjében (anyag, geometria, mûködési mód, környezeti állóképesség, megbízhatóság, gyártó, gyártási mód, típus stb.) megegyezik. Baleset A tervezési alapot meghaladó üzemzavar, azaz baleset, olyan igen kis valószínûségû esemény, amely során a hatályos elõírásban szereplõ határértéket meghaladó radioaktív anyag kerülhet a környezetbe. A baleset fogalmán belül külön kategóriát alkotnak az olyan hipotetikus események, az úgynevezett súlyos balesetek, amelyek a radioaktív kibocsátás szempontjából a legsúlyosabb következményekkel járhatnak. Balesetkezelés Tervezésen túli események során az üzemeltetõ által végrehajtott intézkedések, amelyek célja: – az esemény súlyos balesetté való fejlõdésének megakadályozása, – a bekövetkezett súlyos baleset következményeinek enyhítése, – a hosszú távú biztonságos és stabil állapot elérése. Beszállító Bármely természetes vagy jogi személy, jogi személyiség nélküli szervezet, akivel vagy amellyel az engedélyes megállapodást köt a biztonságot befolyásoló tevékenység ellátására – a tevékenység megkezdésének idõpontjától kezdõdõen, függetlenül a megállapodás idõpontjától. Biológiai védelem A nukleáris létesítmény olyan speciálisan megtervezett és kialakított része vagy mûszaki jellemzõje, amely az ionizáló sugárzás gyengítése révén arra szolgál, hogy a létesítményben dolgozó vagy annak környezetében tartózkodó személyeket a radioaktív sugárzás biológiai hatásaitól megvédje. Biztonság A nukleáris létesítmény azon minõségi sajátossága, amely mûszaki és szervezési megoldások alkalmazásával kizárja a radioaktív sugárzás nem kívánt hatásai által az emberi élet, a jelenlegi és a jövõ nemzedék egészségének, életfeltételeinek, valamint a környezet és az anyagi javak társadalmilag és egyben nemzetközileg elfogadott kockázati szinten felüli veszélyeztetését. Biztonsági elemzés Vizsgálatok annak eldöntése céljából, hogy egy nukleáris létesítmény rendszereinek, rendszerelemeinek biztonsága megfelelõ szintû vagy sem. Biztonsági funkció Üzemzavar vagy baleset kialakulásának megelõzésére vagy következményeinek korlátozására elõirányzott funkciók, melyek az alapvetõ biztonsági funkciók teljesülését biztosítják (lásd: alapvetõ biztonsági funkció). Biztonságirányítási rendszer Az üzemeltetõ szervezet általános irányításának szerves része, magában foglalja azokat az intézkedéseket, amelyek elõsegítik a szervezeten belül a fejlett biztonsági kultúra kialakulását, a biztonság magas szintjének elérését, valamint fenntartását, és megteremti azokat a kereteket, amelyek között a létesítményben foglalkoztatottak biztonságosan és eredményesen végezhetik feladataikat. Biztonsági jelentés A nukleáris létesítmény létesítéséhez, üzembe helyezéséhez, üzemeltetéséhez és megszüntetéséhez kapcsolódó engedélyezéshez szükséges, a biztonsággal összefüggõ információkat összefoglaló és értékelõ dokumentum. Biztonsági követelmények A nukleáris létesítmény adott szintû biztonságának eléréséhez szükséges feltételek összessége. Biztonsági kultúra A szervezetekben, valamint az egyénekben azon jellemzõ vonások és a tevékenységekhez való viszonyulás módjának olyan összessége, amely a biztonsággal kapcsolatos kérdések mindenek feletti elsõbbségét és jelentõségüknek megfelelõ kezelését biztosítja. Biztonsági osztályba sorolás A nukleáris létesítmények rendszereinek és rendszerelemeinek olyan kategorizálása, amely a létesítmény biztonsága megvalósításában betöltött fontosságukat tükrözi. Biztonsági politika A nukleáris létesítmény biztonságára hatással lévõ tevékenységet végzõ szervezet felelõsségét ismertetõ dokumentum, amely útmutatóként szolgál a szervezet személyzete számára és kinyilvánítja a szervezet céljait, legfelsõ irányító szervének elkötelezettségét a biztonság iránt: azt, hogy a biztonság a többi célkitûzést megelõzi, a biztonságot befolyásoló minden tevékenység kiváló végrehajtását várja el, továbbá, hogy ösztönzi a kérdésfelvetõ magatartást, a biztonsággal kapcsolatos kérdések szigorú és körültekintõ megközelítését. Biztonsági rendszer, rendszerelem A nukleáris létesítmények biztonsági osztályba sorolt rendszere vagy rendszereleme. Biztonságot érintõ esemény Nukleáris létesítményben bármilyen okból bekövetkezõ olyan esemény, amely akár a létesítmény biztonságát – ténylegesen vagy potenciálisan – kedvezõtlenül befolyásolja, akár a személyzet vagy a lakosság nem tervezett sugárterhelését, továbbá radioaktív anyag környezetbe kikerülését eredményezi vagy eredményezheti. Biztonságvédelmi határérték A biztonságvédelmi rendszerek mûködését kiváltó, a biztonsági jelentésben megalapozott, a Hatóság által jóváhagyott érték. Biztonságvédelmi rendszer Azok a biztonsági rendszerek, amelyek valamely normál üzemi rendszer, rendszerelem meghibásodása esetén, a normál üzemi rendszertõl, rendszerelemtõl függetlenül képesek az atomreaktor leállítására és szubkritikus állapotban tartására, az atomreaktor remanens hõjének elvitelére, a radioaktív anyagok környezetbe kikerülésének megakadályozására, a bekövetkezett üzemzavarok vagy balesetek következményeinek korlátozására. Determinisztikus elemzések Mérnöki megfontolásokat, számításokat tartalmazó elemzés, amely nem valószínûségi alapú. Diverzitás Olyan rendszerelemek alkalmazása, amelyek egy funkció teljesítése szempontjából valamely fontos paraméter, mûködési elv, kialakítás, elrendezés, gyártó stb. tekintetében eltérnek egymástól a közös módú hibák kiküszöbölése érdekében. Így csökkentik a közös módú meghibásodás lehetõségét. Dokumentum A nukleáris létesítmény életciklusával kapcsolatos, valamely meghatározott cél érdekében összeállított, hitelesnek tekintett, különféle adathordozókon (papír, mikrofilm, mágneslemez, optikai lemez stb.) tárolt szöveges vagy képi információ. Dózis (elnyelt dózis) Ionizáló sugárzás hatására az anyag térfogatelemének tömegében elnyelt energiának az átlagértéke. Egyszeres meghibásodás Valamely rendszer, rendszerelem olyan véletlenszerû, egyetlen hibából eredõ meghibásodása, amely a rendszer vagy rendszerelem funkciójának elvesztését eredményezi. A meghibásodás következményeként fellépõ egyéb meghibásodásokat az egyszeres meghibásodás részeként kell kezelni. Egyszeres meghibásodási kritérium Valamely rendszer vagy rendszerelem akkor elégíti ki az egyszeres meghibásodás kritériumát, ha a rendszer vagy rendszerelem teljesíteni tudja funkcióját egyetlen véletlenszerû meghibásodás esetén. Az egyetlen hiba eredményeként fellépõ további hibák az egyedi hiba részeként kezelendõk. Élettartam Rendszerek, rendszerelemek üzemszerû, jóváhagyott kockázati szintet nem meghaladó alkalmazhatóságának idõtartamban vagy mûködési számban meghatározott mértéke. Ellenõrzött terület Olyan terület, amelyre a sugárvédelem vagy radioaktív anyaggal való szennyezõdés szempontjából külön rendszabályok vonatkoznak, és ahova ellenõrzés mellett szabad belépni. Elsõdleges rendszerelem Egy rendszer azon rendszereleme, amely meghibásodása meggátolja a rendszer által ellátott biztonsági funkció megvalósulását. Engedélyes Az atomenergia alkalmazói közül, aki Hatósági engedéllyel engedélyköteles tevékenységet folytat. Építmények és épületszerkezetek A következõ építmények és épületszerkezetek a nukleáris létesítmény építményei:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes